open-index/open-wikipedia-markdown huggingface dataset:
Magnanime (1803)

**Magnanime** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Rochefortin laivastotelakalta, missä köli laskettiin 6. toukokuuta 1802. Alus laskettiin vesille 17. elokuuta 1804 ja otettiin palvelukseen jo ennen vesillelaskua 1. elokuuta.

## Palvelus
Aluksella tutkittiin mahdollisuutta kasvattaa 9. joulukuuta 1819 keveiden tykkien naulalukua. Se poistettiin laivastoluettelosta 4. tammikuuta 1820, jolloin Toulonin laivastotukikohta teki hyväksytyn ehdotuksen aluksen muuttamisesta vankilaivaksi korvaamaan uponnut *St. Pierre*. Aluksesta on viimeinen maininta vuodelta 1820, mutta oletettavasti se on romutettu.

## Lähteet
*

### Viitteet
Ajax (1806)

**Ajax** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 6. huhtikuuta 1804 Rochefortin laivastotelakalta, missä köli laskettiin 23. marraskuuta. Alus laskettiin vesille 17. kesäkuuta 1806 ja otettiin palvelukseen 26. elokuuta.

## Palvelus
Alus palautettiin palvelukseen 1. huhtikuuta 1815 suojaamaan Toulonin laivastotukikohtaa uivana patterina. Se poistettiin laivastoluettelosta 10. maaliskuuta 1818, minkä jälkeen se muutettiin uivaksi vankilaksi No 1 korvaamaan Toulonissa oleva entinen venetsialainen *Robert*. Aluksen romutusajankohta ei ole tiedossa.

## Lähteet
*

### Viitteet
Triomphant (1809)

**Triomphant** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 6. huhtikuuta 1804 Rochefortin laivastotelakalta, missä köli laskettiin 27. kesäkuuta 1806. Alus laskettiin vesille 31. maaliskuuta 1809 ja otettiin palvelukseen 1. heinäkuuta.

## Palvelus
Alus todettiin käyttökelvottomaksi 1. heinäkuuta 1822 Brestissä. Se muutettiin varastoproomuksi ja romutettiin heinäkuusta syyskuuhun 1825.

## Lähteet
*

### Viitteet
Lafontaine

**Lafontaine**, **LaFontaine** tai **La Fontaine** on muun muassa seuraavien henkilöiden sukunimi:

* Don LaFontaine (1940–2008), yhdysvaltalainen ääninäyttelijä
* Henri La Fontaine (1854–1943), belgialainen juristi, pasifisti, sosialisti, professori ja nobelisti
* Jean de La Fontaine (1621–1695), ranskalainen  runoilija
* Oskar Lafontaine (s. 1943), saksalainen poliitikko
* Pat LaFontaine (s. 1965), yhdysvaltalainen jääkiekkoilija

## Katso myös
* Lafont
Fontaine

**Fontaine** tarkoittaa muun muassa seuraavia:

## Sukunimi
* Gabriel Fontaine (s. 1997), kanadalainen jääkiekkoilija
* Joan Fontaine (1917–2013), brittiläis-yhdysvaltalainen Oscar-palkittu näyttelijä
* Just Fontaine (1933–2023), ranskalainen jalkapalloilija
* Matthew Fontaine Maury (1806–1873), yhdysvaltalainen merivoimien upseeri, oseanografian tieteenalan perustaja
* Nicole Fontaine (1942–2018), ranskalainen poliitikko
* Pierre Fontaine (n. 1380/95 – n. 1450), burgundilaisen koulukunnan säveltäjä
* Pierre-François-Léonard Fontaine (1762–1853), ranskalainen uusklassismin kauden arkkitehti

## Muut
* Fontaine des Innocents (”viattomien suihkukaivo”), Pariisin vanhin suihkulähde
* Fontaine Stravinski, moderni suihkulähde Pariisissa
* Fontaine de Vaucluse, Ranskan suurin karstilähde
* Fontaine-Henry, kunta Calvadosin departementissa Basse-Normandien hallintoalueella Ranskassa

## Katso myös
* Lafontaine
Hammershus

**Hammershus** on Tanskan Bornholmilla sijaitseva keskiaikainen linna. Se rakennettiin 1200-luvun puolivälissä ja kuului lähes koko keskiajan Lundin arkkipiispalle. Vuosina 1525–1576 se oli pantattuna Lyypekille, minkä jälkeen se siirtyi Tanskan kruunulle. Linna menetti hallinnollisen ja sotilaallisen merkityksensä 1680-luvulla ja hylättiin lopullisesti vuonna 1743. Rauniot suojeltiin vuonna 1822.
## Lähteet

## Aiheesta muualla
Yngve Nordwall

**Axel Yngve Nordwall** (13. huhtikuuta 1908 Uppsala – 23. tammikuuta 1994 Rönnäng) oli ruotsalainen näyttelijä ja teatteriohjaaja. Hän suuntautui absurdiin teatteriin ja ohjasi muun muassa Eugène Ionescon, Boris Vianin sekä Sławomir Mrożekin näytelmiä.

## Rooleja
* *[[Mansikkapaikka]]* (1957) – Aron-setä

## Lähteet

## Aiheesta muualla
Vancouver-järjestelmä

**Vancouver-järjestelmä** on lähdeviittausjärjestelmä, joka käyttää numeroitua viittausta lähdeluetteloon. Viittaukset merkitään esiintymisjärjestyksessä numerolla, ja dokumentin loppuun merkitään lähdetiedot numerojärjestyksessä. Järjestelmässä tekijöiden nimet merkitään sukunimi ensin ja etunimien alkukirjaimet. Kun on enemmän kuin kuusi tekijää loput merkitään *et al*.

Järjestelmää käytetään tyypillisesti lääketieteen julkaisuissa.
Joissakin tapauksissa käytetään järjestelmän muunnelmia.

Muita käytettyjä tapoja ovat Oxford-järjestelmä ja Harvard-järjestelmä.

## Lähteet
Havilland

**Havilland** tai **De Havilland** tarkoittaa muun muassa seuraavia:

## Sukunimi
* Joan de Beauvoir de Havilland, taiteilijanimi Joan Fontaine (1917–2013), brittiläis-yhdysvaltalainen näyttelijä
* Geoffrey de Havilland (1882–1965), brittiläinen ilmailun pioneeri ja ilma-insinööri
* Geoffrey de Havilland Jr. (1910–1946), de Havilland -lentokonetehtaan pääkoelentäjä
* Olivia de Havilland (1916–2020), brittiläis-yhdys­valtalainen näyttelijä

## Lentokoneet
;Valmistajat
* De Havilland, eli De Havilland Aircraft Company, brittiläinen lentokonevalmistaja
* De Havilland Canada, (lyh. DHC), kanadalainen Longview Aviation -konserniin kuuluva lentokonevalmistaja
;Koneet
* De Havilland D.H.4, kaksipaikkainen kevyt pommikone
* De Havilland D.H.60 Moth, 1920-luvun jälkipuolella käyttöön tullut englantilainen yksimoottorinen, kaksitasoinen ja kaksipaikkainen urheilulentokone
* De Havilland D.H.82A Tiger Moth, englantilainen yksimoottorinen alkeiskoulutuskone
* De Havilland D.H.84 Dragon, brittiläinen, kaksipaikkainen ja kaksimoottorinen liikennelentokone
* De Havilland D.H.86 Express, englantilainen, kaksitasoinen, nelimoottorinen liikennelentokone
* De Havilland D.H.88 Comet, brittiläinen MacRobertson Air Racea varten suunniteltu kaksimoottorinen lentokone
* De Havilland D.H.89 Dragon Rapide, englantilainen, kaksitasoinen ja kaksimoottorinen matkustajalentokone
* De Havilland D.H.98 Mosquito, brittiläinen kaksimoottorinen sotilaslentokone
* De Havilland D.H.103 Hornet, potkuri- ja mäntämoottorikäyttöinen brittiläinen hävittäjälentokone
* De Havilland D.H.106 Comet, ensimmäinen kaupallinen suihkumatkustajalentokone
* De Havilland D.H.108 Swallow, (suom. Pääskynen), suihkumoottorikäyttöinen prototyyppilentokone
* De Havilland D.H.110 Sea Vixen, brittiläinen valmistettu, kaksipaikkainen hävittäjä
* De Havilland Canada DHC-1 Chipmunk, kanadalainen De Havilland Canadan valmistama sotilaskoululentokone
* De Havilland Canada DHC-2 Beaver, pieni matkustajalentokone
* De Havilland Canada DHC-6 Twin Otter, de Havilland Canadan valmistama 20-paikkainen 2-moottorinen potkuriturbiinilentokone
* De Havilland Canada Dash 7, (lyh. Dash-7), STOL-kykyinen syöttöliikenteen potkuriturbiinilentokone
* De Havilland Canada Dash 8, (lyh. DHC-8), sarja syöttöliikenteen matkustajalentokoneita
* De Havilland Canada Sparrow, (myös Czerwiński Sparrow ja de Havilland Canada glider), kanadalainen puurakenteinen harjoituspurjelentokone
* De Havilland Heron, pieni brittiläinen potkurilentokone
* De Havilland Goblin, (myös nimellä Halford H.1B tai Halford H-1), varhainen brittiläinen suihkumoottori
* De Havilland Vampire, brittiläinen yksimoottorinen suihkuhävittäjä
* De Havilland Venom, kaksi englantilaisvalmisteista suihkukäyttöistä hävittäjäkonetta
Eero Keskitalo

**Eero Ilmari Keskitalo** (16. syyskuuta 1937 Kestilä – 5. helmikuuta 2018 Helsinki) oli suomalainen näyttelijä.

## Elämä ja ura
Eero Keskitalon vanhemmat olivat Vilho Keskitalo ja Helmi Keskitalo. Oppikoulun jälkeen hän suoritti Suomen teatterikoulun 1959–1962.

Keskitalo aloitti näyttelijäntyönsä Turun Kaupunginteatterissa 1962–1965. Hän jatkoi työtään Helsingin kaupunginteatterissa, jossa hänen roolejaan olivat muun muassa Lysander (*[[Kesäyön unelma]]*), Joonas (*Isä, isä raukka*) ja Akseli (*Täällä Pohjantähden alla I*). Lisäksi hän näytteli Pellen roolin Samppalinnan kesäteatterin tuotannossa *Kuriton sukupolvi* (1963) ja isän roolin Suomen Kansallisteatterin  tuotannossa *Neito kaunis ja peto hirveä* (1981). Teos sai 133 esityskertaa ja yli 13&nbsp;000 katsojaa. Keskitalo oli aloittanut uransa Kansallisteatterissa, jossa hänellä oli ollut muun muassa Heinrichin rooli kappaleessa *Altonan vangit* (1962).

Keskitalo näytteli suomalaisissa elokuvissa lähinnä pienehköjä sivuosia. Hänen roolejaan olivat esimerkiksi Aleksi (*[[Täällä Pohjantähden alla (vuoden 1968 elokuva)|Täällä Pohjantähden alla]]*) ja Raimon työtoveri (*[[Ruusujen aika]]*).

Keskitalo kuoli vuonna 2018. Hänet on haudattu Helsingissä Malmin hautausmaalle.

## Lähteet
*

### Viitteet
Kirsi Vähäkangas

**Kirsi Helinä Vähäkangas** (o.s. *Rantala*; s. 4. maaliskuuta 1950 Kotka) on suomalainen toksikologian emeritaprofessori.

Vähäkangas syntyi metsänhoitaja Toivo Veikko Viljam Rantalan ja diplomikosmetologi Irja Mirjami Mörskyn perheeseen. Hänen puolisonsa vuodesta 1978 on tekniikan tohtori, professori Jouko Vähäkangas. Kirsi Vähäkangas tuli ylioppilaaksi Kotkan tyttölyseosta 1970 ja valmistui Oulun yliopistosta lääketieteen lisensiaatiksi 1977. Hän väitteli siellä lääketieteen ja kirurgian tohtoriksi 1981 ja hänestä tuli yliopiston dosentti 1986. 

Vähäkangas työskenteli Oulun yliopistossa 1980- ja 1990-luvuilla. Vieraileva tutkija Karoliinisessa instituutissa hän oli 1982. Vieraileva asiantuntija Yhdysvaltain terveysvirastossa Bethesdassa Vähäkangas oli 1982–1984 ja vieraileva tutkija 1990–1991. Kuopion yliopistossa, sittemmin Itä-Suomen yliopisto, hän oli toksikologian professori 2000–2019. Toksikologian ja farmakologian tutkimusten ohella häntä on tutkijana kiinnostanut muun muassa bioääketieteen etiikka.  Hänellä on ollut tutkimustyönsä ohella myös useita asiantuntija- ja luottamustehtäviä. Vähäkangas on sekä julkaissut tutkimuksia että kirjoittanut tietoteoksia yksin ja muiden kanssa.

## Lähteet
Polonais (1808)

**Polonais** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 11. marraskuuta 1804 (uudistettu 26. maaliskuuta 1805) Lorientin laivastotelakalta, missä köli laskettiin helmikuussa 1805. Alus nimettiin 26. helmikuuta 1805 *Glorieuxiksi*. Se laskettiin vesille 27. toukokuuta 1808 ja otettiin palvelukseen 25. kesäkuuta.

## Palvelus
Alus sai 19. huhtikuuta 1814 uuden nimen *Lys*, kun herttua de Berry vieraili Cherbourgissa aluksella. Alus sai 22. maaliskuuta 1815 nimen *Polonais* sadan päivän keisarikunnan aikana, mikä palautettiin 15. heinäkuuta 1815 *Lysiksi*. Alus todettiin käyttökelvottomaksi 1. heinäkuuta 1822, minkä jälkeen se muutettiin varastoproomuksi Brestissä. Alus romutettiin 1825 alkaen.

## Lähteet
*

### Viitteet
Altyn asyr (kaupunki)

**Altyn asyr** on kaupunki ja samannimisen piirikunnan hallinnollinen keskus Ahalin maakunnassa Turkmenistanissa. Se sijaitsee Tejenjoen suiston keidasalueella 30 kilometriä Tejenin kaupungista kaakkoon. Vuoden 2022 väestönlaskennan mukaan kaupungissa oli 13&nbsp;660 asukasta.

Tejenin sovhoosin asutuksesta alkunsa saanut paikkakunta tunnettiin myöhemmin Bereketin taajamana. Se sai nimen Altyn asyr vuonna 2000, jolloin perustettiin myös samanniminen piirikunta. Taajamasta tuli kaupunki vuonna 2016. Piirikunta lakkautettiin vuonna 2018, mutta se perustettiin uudelleen vuonna 2025.

Kaupungissa toimii puuvillankäsittelylaitos.

## Lähteet
Charles de La Fosse

**Charles de La Fosse** (1636–1716) oli ranskalainen taidemaalari. Hän oli ensin Charles Le Brunin oppilas ja täydensi sitten taideopintoja Roomassa ja Venetsiassa. Hän oli vuodesta 1699 Pariisin taideakatemian johtaja. Hänen pääteoksensa ovat Versaillesissa ja Pariisin Invalidikirkossa, jossa on muun muassa Ludvig Pyhää esittävä kupolimaalaus vuodelta 1705.

## Maalauksia

Charles de La Fosse - Auguste fait bâtir le port de Misène - Google Art Project.jpg|Augustus rakennutti Misenumin sataman.
Les Invalides - The dome over Napoleon's tomb.JPG|Invalidikirkon kupoli
Christ in the House of Martha and Mary(113520).jpg|Kristus Martan ja Marian talossa.

## Lähteet

## Aiheesta muualla
Golymin (1809)

**Golymin** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 11. marraskuuta 1804 (uudistettu 26. maaliskuuta 1805) Lorientin laivastotelakalta, missä köli laskettiin kesäkuussa 1805. Alus nimettiin 26. helmikuuta 1805 *Infexibleksi* ja edelleen 23. helmikuuta 1807 *Golyminiksi*. Se laskettiin vesille 8. joulukuuta 1809.

## Palvelus
Alus matkasi 23. maaliskuuta 1814 fregattien *Pallas* ja *Calais* kanssa suojaamaan Brestiä, kun se ajoi karille Gouletissa ja uppsoi.

## Lähteet
*

### Viitteet
Danube (1808)

**Danube** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 11. elokuuta 1806 Toulonin laivastotelakalta, missä köli laskettiin 1. kesäkuuta 1807. Alus laskettiin vesille 21. joulukuuta 1808 ja otettiin palvelukseen 27. elokuuta 1808.

## Palvelus
Alus sijoitettiin joulukuussa 1822 Touloniin koululaivaksi. Se poistettiin laivastoluettelosta ja määrättiin romutettavaksi 18. joulukuuta 1826.

## Lähteet
*

### Viitteet
Niklas Lafrensen

**Nicolas Lafrensen nuorempi** (1737–1807) oli ruotsalainen taidemaalari, miniatyyrimaalari ja arvoltaan kuninkaallinen hoviminiatyyrimaalari.

Lafrensen isä oli Niklas Lafrensen vanhempi (1698-1756), jonka oppilas hän oli. Hän lähti noin 1762 Pariisiin, jossa hän, lukuunottamatta Tukholmassa oloaan 1769–1774, oleskeli vuoteen 1791, jolloin hän jälleen palasi Tukholmaan. Pariisissa, jossa hän oli tunnettu nimellä Lavreince, hän sai osakseen suosiota guassimaalauksillaan, joissa hän esitti pieniä, siroja, aitopariisilaisia hienon maailman tapakuvauksia ja joista ajan parhaimmat ranskalaiset vaskenpiirtäjät laativat jäljennöksiä. Paitsi nyt jo haalistuneita guassivärisiä muotokuvia ja paremmin säilyneitä miniatyyrejä hän maalasi Tukholmassa laatukuvia ja historiallisia esityksiä. Ruotsin kuninkaallisen hoviminiatyyrimaalarin arvon hän sai 1770.

## Maalauksia

King Gustav III of Sweden (Niclas Lafrensen d.y.) - Nationalmuseum - 24017.tif| Kustaa III:n muotokuva.
Sophia Magdalene of Sweden c 1792 by Niclas Lafrensen.jpg|Tanskan Sofia Magdalena (noin 1792).
Nicolas lavreince, l'amore frivolo, 1780 ca. 02.JPG|Kevytmielistä rakkautta (noin 1780).
Niklas Lafrensen – Young Woman at Her Toilette.jpg|Nuori nainen pukeutuu (noin 1780).
Lady drinking tea - Lavreince.jpg|Nainen juo teetä.


## Lähteet

## Aiheesta muualla
Ulm (1809)

**Ulm** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 11. elokuuta 1806 Toulonin laivastotelakalta, missä köli laskettiin 2. maaliskuuta 1807. Alus laskettiin vesille 25. toukokuuta 1809 ja otettiin palvelukseen 28. elokuuta.

## Palvelus
Alus poistettiin laivastoluettelosta  1828, minkä jälkeen se muutettiin proomuksi. Alus romutettiin kesäkuun 1830 jälkeen.

## Lähteet
*

### Viitteet
Triomphant

**Triomphant** tai **Triomphante**  tarkoittaa muun muassa seuraavia:

* FS Le Triomphant (S616), Ranskan laivaston Triomphant-luokan ballistisin ohjuksin varustettu ydinsukellusvene
* Triomphant (1809), Ranskan laivaston Téméraire-luokan linjalaiva
* Triomphant-luokka, Ranskan merivoimien neljän ballistisin ydinasein varustetun ydinsukellusveneen muodostama alusluokka
* FS Le Triomphant (1934), Ranskan laivaston 1936 valmistunut Fantasque-luokan hävittäjä
* FS Triomphante (1877), Ranskan laivaston vuonna 1877 vesillelaskettu La Galissonnière -luokan panssarikorvetti
Marengo

**Marengo** tarkoittaa muun muassa seuraavia:

## Sukunimi
* Manuel Marengo (s. 1973) perulainen jalkapalloilija
* Manuel Marengo (1906–1988), argentiinalainen roomalaiskatolinen piispa

## Muut
* Marengo (1810), Ranskan laivaston Téméraire-luokan linjalaiva
* FS Marengo (1869), Ranskan laivaston Océan-luokan panssarifregatti
* Jean-Jacques Rousseau (1795), Ranskan laivaston linjalaiva, joka nimettiin myöhemmin Marengoksi
* Marengon taistelu, Italiassa 1800 Ranskan ja Itävallan välillä käyty taistelu
** Spinetta Marengo, paikka, jossa Marengon taistelun käytiin
* Marengo Automobili, italialainen automerkki
* Fiat Marengo, Fiatin automalli
Jules Lagae

**Jules Lagae** (15. maaliskuuta 1862 Roeselare, Belgia – 2. kesäkuuta 1931 Brugge, Belgia) oli belgialainen kuvanveistäjä. Hän opiskeli Brysselin taideakatemiassa Charles Van der Stappenin ja Jef Lambeaux’n johdolla sekä oleskeli useita vuosia Italiassa.

Lagae kuuluu Belgian taiteessa voimakkaan flaamilais-kansallisen suunnan edustajiin. Tunnetuin on hänen kahta toisiinsa kahlehdittua vanhaa miestä esittävä ryhmäkuvansa *Katuvaiset*.

## Veistoksia

4ages.JPG|*Neljä ikää* - Brysselin kasvitieteellinen puutarha 
Emile Francqui par Lagae 03.jpg|*Emile Francqui* - Leuvenin kirjasto
Guido Gezelle Jules Lagae Guido Gezelleplein Brugge.JPG|Guido Gezelle 


## Lähteet

## Aiheesta muualla
Helmi (kirja)

**Helmi : Kristinuskon totuudesta** () on idän apostolisen kirkon piispan Abdisho bar Berikhan kirjoittama syyrialaiskristillinen teos 1200-luvulta.

Teos on luonteeltaan pienoisdogmatiikka, ja on kirjoitettu aikana jolloin idän apostolinen kirkko oli vielä kristikunnan suurin, ulottuen Intiaan ja Kiinaan saakka ja edustaen enemmistöä kristityistä nykyisen Iranin ja Irakin alueella.

Mar Abdisho oli kirkkonsa viimeinen suuri teologi ennen Timur Lenkin aikana tapahtunutta kirkon romahdusta. Teos torjuu syytöksen nestoriolaisuudesta ja siitä ilmenee, että syyrialainen terminologia poikkeaa sekä latinalaisesta että kreikkalaisesta. Khalkedonilaiset ja "nestoriolaiset" ovat yksimielisiä siitä, että Kristuksessa on kaksi luontoa ja yksi persoona. Sen sijaan *qnoma*-termin vaikean käännettävyyden vuoksi kysymys mutkistuu. Kirja jakaantuu viiteen osaan: Jumalasta, Luomisesta, Kristuksessa avautuvasta pelastustaloudesta, Sakramenteista, ja Tähyämisestä niihin asioihin, jotka ennakoivat tulevaa maailmaa. Teoksen sakramenttiopetus poikkeaa läntisestä perinteestä. Seitsemästä sakramentista merkittävin on pappeus ja sakramentteihin kuuluu "pyhä hapatus" ja "eläväksi tekevä ristin merkki".

Virike teoksen suomentamiseen on tullut ekumeenisesta vuorovaikutuksesta Suomeen Oulun seudulle muuttaneidem assyrialaiskristittyjen kanssa.

## Lähteet

## Suomennos
*Abdisho bar Berikha: *Helmi. Kristinuskon totuudesta*. Suom. Jouko M. V. Heikkinen ja Jouko N. Martikainen. Suomen evankelis-luterilainen rukousveljestö 2018. 

## Aiheesta muualla
*The Jewel Wikisource 
*The Book of Marganitha Internet Archive
Marengo (1810)

**Marengo** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 11. elokuuta 1806 Lorientin laivastotelakalta, missä köli laskettiin 19. syyskuuta. Alus laskettiin vesille 12. lokakuuta 1810 ja otettiin palvelukseen 25. huhtikuuta 1811.

## Palvelus
Alus poistettiin laivastoluettelosta 21. heinäkuuta 1858. Se muutettiin huhtikuussa 1860 Toulonissa vankilaivaksi ja nimettiin 8. huhtikuuta 1865 *Plutoniksi*. Alus romutettiin 1873.

## Lähteet
*

### Viitteet
Dominik Greif

**Dominik Greif** (s. 6. huhtikuuta 1997 Bratislava) on slovakialainen jalkapallomaalivahti. Hän edustaa Ranskan Ligue 1:ssä pelaavaa Lyonia. Hän on pituudeltaan 197-senttimetrinen.

## Seurajoukkueura

### Slovan Bratislava
Greif on Slovan Bratislavan kasvatti. Hän debytoi seuran edustusjoukkueessa 20. lokakuuta 2015 Slovakian cupin ottelussa FC Nitraa vastaan. Hän pelasi debyyttikaudellaan Slovan Bratislavan edustusjoukkueessa kaksi Slovakian liigan ottelua sekä kaksi Slovakian cupin ottelua. Seuraavalla kaudella hän pelasi kahdeksan liigaottelua sekä yhden cup-ottelun. Greif nousi Slovan Bratislavan ykkösmaalivahdiksi kaudella 2017–2018, jolloin hän pelasi 19 liigaottelua, kaksi cup-ottelua sekä neljä Eurooppa-liigan karsintaottelua. Debyyttinsä Eurooppa-liigassa Greif teki 19. syyskuuta 2019 ottelussa Beşiktaşia vastaan, jonka Slovan voitti lukemin 4–2. Hän pelasi Eurooppa-liigassa kaudella 2019–2020 kaikki Slovan Bratislavan kuusi ottelua. Greif pelasi Slovan Bratislavassa vuosina 2015–2021 kaikki kilpailut mukaan lukien yhteensä 132 ottelua, joissa hän päästi 135 maalia ja pelasi 46 nollapeliä. Hän voitti Slovakian mestaruuden 2019, 2020 ja 2021 sekä Slovakian cupin 2017, 2018, 2020 ja 2021.

### Mallorca
Heinäkuussa 2021 Greif siirtyi viisivuotisella sopimuksella espanjalaiseen RCD Mallorcaan. Kolmen ensimmäisen Mallorca-kautensa aikana hän toimi joukkueen varamaalivahtina ja jäi vähälle peliajalle; kaudella 2021–2022 hän pelasi yhden La Ligan ottelun ja yhden Copa del Reyn ottelun, kaudella 2022–2023 yhden La Ligan ottelun ja kolme Copa del Reyn ottelua ja kaudella 2023–2024 jälleen vain yhden La Ligan ottelun sekä seitsemän Copa del Reyn ottelua. Greif nousi kaudella 2024–2025 Mallorcan ykkösmaalivahdiksi ja pelasi 31 La Ligan ottelua, joissa hän päästi 34 maalia. Nollapelejä hän pelasi seitsemän. Hän pelasi kaudella 2024–2025 myös Espanjan supercupin välieräottelun Real Madridia vastaan, jonka Mallorca hävisi lukemin 0–3.

### Lyon
Elokuussa 2025 ranskalaisseura Lyon ilmoitti tehneensä Greifin kanssa nelivuotisen sopimuksen. Siirtosummaksi ilmoitettiin 4 miljoonaa euroa, joka voi nousta 5,25 miljoonaan euroon erilaisten bonusten myötä.

## Maajoukkueura
Greif pelasi vuosina 2014–2018 Slovakian alle 17-, alle 19- ja alle 21-vuotiaiden juniorimaajoukkueissa. Hän teki 12. marraskuuta 2015 pelatussa alle 19-vuotiaiden EM-karsintaottelussa Venäjää vastaan Slovakian 1–1-tasoitusmaalin.

Greif debytoi Slovakian A-maajoukkueessa 7. kesäkuuta 2019 ystävyysottelussa Jordaniaa vastaan, jonka Slovakia voitti lukemin 5–1. Toisen maaottelunsa hän pelasi 13. lokakuuta 2019 Paraguayta vastaan. Vuonna 2020 hän oli Slovakian maalilla Kansojen liigan otteluissa Tšekkiä ja Israelia vastaan. Viidennen ja toistaiseksi viimeisimmän maaottelunsa hän pelasi 19. marraskuuta 2024 Kansojen liigassa Viroa vastaan.

## Lähteet
Suffren (1803)

**Suffren** oli Ranskan laivaston Téméraire-luokan 74-tykkinen linjalaiva.

## Valmistus

Alus tilattiin Lorientin telakalta, missä köli laskettiin elokuussa 1801. Alus laskettiin vesille 23. syyskuuta 1803 ja otettiin palvelukseen 10. joulukuuta.

## Palvelus
Alus vaurioitui kolaroituaan 1813 *Tridentin* kanssa, minkä jälkeen se oli vastaanottoaluksena () Toulonissa. Alus todettiin käyttökelvottomaksi 19. joulukuuta 1816, minkä jälkeen se määrättiin muutettavaksi vankilaivaksi tai proomuksi. Alus määrättiin 18. heinäkuuta 1816 muutettavaksi huoltoproomuksi (), jolloin se muutettiin heinäkuusta syyskuuhun 1816 Toulonissa vankiproomuksi. Alus romutettiin 1823.

## Lähteet
*

### Viitteet
Sarah Mullally

**Sarah Mullally** (s. 26. maaliskuuta 1962 Woking) on englantilainen anglikaanipiispa. Hänet vihittiin papiksi vuonna 2001, hän toimi Creditonin piispana vuosina 2015–2018, kunnes siirtyi Lontoon piispaksi. Sittemmin hänet valittiin ensimmäisenä naisena Canterburyn arkkipiispaksi. Hänen valintansa varmistuu tammikuussa 2026 ja hänet vihitään tehtävään virallisesti maaliskuussa. Lontoon piispana hän on Yhdistyneen kuningaskunnan ylähuoneen jäsen vuodesta 2018. Joulukuussa 2025 häntä syytettiin vuonna 2020 tapahtuneen Lontoon hiippakunnan pappiin kytkeytyneen ahdistelutapauksen puutteellisesta käsittelystä. Mullally myönsi asian, mutta väitti hiippakunnan käsitelleen tapauksen. Englannin kirkko ilmoitti tammikuussa 2026 lopettavansa asian käsittelyn.

Kirkollisena johtajana Mullallya on luonnehdittu teologisesti liberaaliksi. Samaa sukupuolta olevien avioliittoihin hän on suhtautunut myönteisesti, mutta hän on tukenut myös kirkkonsa sisäisiä naispappeuden vastustajia. Hänen mielestään jopa naispappeuden vastustajilla tulisi olla tilaa kirkon sisällä. Englannin kirkon sisällä on vuonna 2025 noin 600 seurakuntaa, jotka eivät hyväksy naispappeutta. Tullessaan valituksi Canterburyn arkkipiispaksi Mullally ei voi jakaa ehtoollista näiden alaisuudessaan toimivien seurakuntien kirkoissa. 

Ennen pappisvihkimystään Mullally työskenteli sairaanhoitajana. Hän opiskeli London South Bank Universityssa, jossa valmistui sairaanhoitajaksi vuonna 1980. Kymmenen vuotta myöhemmin hänelle myönnettiin MSc-oppiarvo samasta oppilaitoksesta. Hän oli National Health Servicen johtava sairaanhoitaja () 1999–2004. Aloittaessaan johtavana sairaanhoitajana hän oli kaikkien aikojen nuorin kyseisessä virassa. Sairaanhoitajana ja pappina hän on vastustanut avustettua itsemurhaa ja kannattanut palliativiisen hoidon parempaa rahoittamista.

## Lähteet
Mustasamettihai

**Mustasamettihai** (*Zameus squamulosus*) on holkereihin kuuluva kalalaji. Lajia tavataan syvistä vesistä kaikista valtameristä.

## Koko ja ulkonäkö
Mustasamettihai kasvaa suurimmillaan 84–110 cm pitkäksi. Laji on ruumiinmuodoltaan torpedomainen ja pitkänomainen ja hieman litteä. Kalan kuono on pitkähkö ja litteä. Mustasamettihailla on kaksi selkäevää, joista taaempi on hieman kookkaampi. Kummankin selkäevän edessä on pieni piikki. Lajin rinta- ja vatsaevät ovat melko pienet ja pyrstöevä on epäsymmetrinen ja siinä on lovi. Mustasamettihain vatsassa on bioluminoivia valoelimiä. Väriltään kala on musta.

## Levinneisyys ja elintavat
Mustasamettihain levinneisyysalue on laaja, mutta hyvin laikuttainen. Sitä tavataan Atlantin itä- ja länsiosista ja indopasiselta merialueelta Afrikan itärannikolta Japaniin, Australiaan ja Havaijille. Laji elää lähellä pohjaa matalista vesistä aina 1&nbsp;500–2&nbsp;000 metrin syvyyteen asti, ja useimmiten sitä tavataan 400–900 metrin syvyydessä. Mustasamettihai syö kaloja, kalmareita ja äyriäisiä. Se synnyttää eläviä poikasia, joita on kerrallaan kolmesta kymmeneen.

Mustasamettihaita saadaan toisinaan saaliiksi syvänvedentrooleilla ja siimoilla. Lajin lihaa voidaan hyödyntää kuivattuna myös ihmisravinnoksi, mutta yleensä sitä käytetään lähinnä kalaöljyn tai -jauhon valmistamiseen.

## Lähteet
Borée (1805)

**Borée** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 4. tammikuuta 1803 Toulonin laivastotelakalta, missä köli laskettiin 19. elokuuta. Alus laskettiin vesille 27. kesäkuuta 1805 ja otettiin palvelukseen 29. elokuuta.

## Palvelus
Alus todettiin käyttökelvottomaksi 1828 Toulonissa, minkä jälkeen se oli vankilaivana. Alus romutettiin, mutta ajankohta ei ole tiedossa.

## Lähteet
*

### Viitteet
Mettmannin piirikunta

**Mettmannin piirikunta** () on piirikunta Düsseldorfin hallintopiirissä, Nordrhein-Westfalenin osavaltiossa Saksassa. Piirikunnan asukasluku on noin 485 000 ja sen pinta-ala levittäytyy 407 km² alueelle. Se on Saksan tiheimmin asuttu piirikunta.

## Kaupungit
Viimeisimpien Nordrhein-Westfalenin kuntauudistuksien jälkeen vuosina 1975 ja 1976 Mettmannin piirikunta on koostunut seuraavista kaupungeista:

* Erkrath
* Haan
* Heiligenhaus
* Hilden 
* Langenfeld
* Mettmann
* Monheim am Rhein
* Ratingen
* Velbert
* Wülfrath.

Kaikilla paikkakunnilla on kaupunkiasema (). Alun perin Düsseldorfin kaupunkiin liitetty Monheim am Rhein itsenäistyi jälleen vuonna 1976 ja liitettiin Mettmannin piirikuntaan.

## Maantiede
Mettmannin piirikunta sijaitsee kahdeksan suuren kaupungin – Kölnin, Düsseldorfin, Duisburgin, Mülheimin, Essenin, Wuppertalin, Solingenin ja Leverkusenin – ympäröimänä, minkä vuoksi sitä kutsutaan usein ”keskukseksi keskusten sisällä”. Piirikunnasta yli 70 prosenttia on luonnonalueita, josta 44 prosenttia on nimetty luonnonsuojelualueiksi tai suojelluiksi maisemiksi.

## Historia
Nykyisen Mettmannin piirikunnan alue kuului ammoin Bergin herttuakuntaan, Markin kreivikuntaan ja Werdenin keisarilliseen luostariin. Vuonna 1808 se liitettiin Düsseldorfin, Essenin ja Hagenin kaupunginosiin Bergin suurherttuakunnan Reinin ja Ruhrin departementeissa. Se sisälsi ajoittain osia entisten Elberfeldin, Essenin, Düsseldorfin, Rhein-Wupperin ja Düsseldorf-Mettmannin piireistä sekä nykyisistä Essenin ja Mülheim an der Ruhrin piireistä.

## Lähteet

## Aiheesta muualla

*Piirikunnan verkkosivut
Tallinnan vaakunan kunniamerkki

**Tallinnan vaakunan kunniamerkki** () on Tallinnan kaupungin jakama kunnianosoitus. Sitä jakaa Tallinnan pormestari kaupunginvaltuuston päätöksellä kiitollisuudenosoituksena kaupungin osalta. Saajan ei tarvitse olla Viron kansalainen, mutta hänen tulee olla vähintään 40-vuotias. Kunniamerkkiä on jaettu vuodesta 1997 lähtien ja kunniamerkkejä jaetaan yleensä vuosittain 15. toukokuuta kaupungintalolla. 

Kunnianosoitusta jaetaan vain yhdessä luokassa ja sen nauha on sinivalkoinen pääkaupungin lipun mukaisesti:

*  kunniamerkin nauha

## Aiheesta muualla

* Luettelo kunniamerkit saajista

## Lähteet
Carl Lagerbring

**Carl Lagerbring** (1751–1822) oli ruotsalainen virkamies. Hän oli vuodesta 1792 valtiosihteeri sotatoimituskunnassa, sittemmin Södermanlandin maaherra ja 1796 ylipostitirehtööri. Hän oli Kustaa IV Aadolfin huomattavimpia neuvonantajia ja kuului vuodesta 1797 valtakunnan yleisten asiain valmistelukuntaan. Vuonna 1812 hänestä tuli maamarsalkka ja hänet nimitettiin valtioneuvokseksi, vapaaherra vuodesta 1813 ja kreivi 1818.

Lagerbringin isä oli historioitsija Sven Lagerbring.

## Lähteet

## Aiheesta muualla
Pierre de La Gorce

**Pierre François Gustave de La Gorce** (29. kesäkuuta 1846 Vannes, Ranska – 2. tammikuuta 1934 Pariisi, Ranska) oli ranskalainen historioitsija. Hän toimi ensin asianajana, mutta keskittyi vuodesta 1880 historiantutkimukseen. Hän oli vuodesta 1914 Ranskan akatemian ja 1933 Kunnialegioonan jäsen.

## Teokset
* *Histoire de la seconde république française* (1887),
* *Histoire du second empire* (1894-1905)
* *Histoire religieuse de la révolution française* (I, 1909) 

## Lähteet

## Aiheesta muualla
Breslaw (1805)

**Breslaw** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 24. lokakuuta 1804 Genovasta, missä köli laskettiin maaliskuussa 1805. Alus laskettiin vesille 3. toukokuuta 1808 ja otettiin palvelukseen 9. elokuuta.

## Palvelus
Alus poistettiin laivastoluettelosta 19. marraskuuta 1836 Toulonissa ja romutettiin todennäköisesti vuonna 1837.

## Lähteet
*

### Viitteet
Génois (1805)

**Génois** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Genovasta, missä köli laskettiin 8. heinäkuuta 1803. Alus laskettiin vesille 17. elokuuta 1805 ja otettiin palvelukseen 2. marraskuuta.

## Palvelus
Alus todettiin käyttökelvottomaksi 14. elokuuta 1821 Rochefortissa ja romutettiin samana vuonna.

## Lähteet
*

### Viitteet
Giancarlo Marocchi

**Giancarlo Marocchi** (s. 4. heinäkuuta 1965 Imola) on italialainen ammattilaisuransa päättänyt jalkapalloilija, joka pelasi keskikenttäpelaajan pelipaikalla. Hän on vasenjalkainen ja pituudeltaan 179-senttimetrinen. Marocchi pelasi Italian maajoukkueessa 11 ottelua.

Marocchi edusti seuraurallaan Bolognaa ensin 1982–1988 ja myöhemmin 1996–2000. Hän voitti joukkueessa Uefa Intertoto -cupin kaudella 1988. Lisäksi Marocchi edusti Juventusta 1988–1996. Joukkueen riveissä hän voitti Mestarien liigan 1995–1996, Italian liigamestaruuden 1994–1995 sekä kahdesti Uefa-cupin ja Italian cupin.

Marocchi pelasi ensimmäisen A-maajoukkueessa joulukuussa 1988 pelatussa ystävyysottelussa Skotlantia vastaan. Hän kuului joukkueen kokoonpanoon MM-kilpailuissa 1990, mutta ei saanut yhtään peliaikaa. Viimeisen A-maaottelunsa hän pelasi helmikuussa 1991 ystävyysottelussa Belgiaa vastaan.

## Lähteet

## Aiheesta muualla
Ulf Fredin

**Ulf Seth Göran Fredin** (s. 5. tammikuuta 1938 Bollnäs) on entinen ruotsalainen jääpalloilija.

Ulf Fredin aloitti jääpallouransa 16-vuotiaana vuonna 1954 synnyinseutunsa pääsarjaseurassa Bollnäs GoIF, jonka riveissä hän oli loppuottelussa voittaen Örebro SK:n maalein 3-2. Bollnäsissä hän pelasi kevääseen 1959, jonka jälkeen hän siirtyi Uppsalaan IK Siriuksen riveihin. Tässä vaiheessa Ulf Fredin oli valittu Ruotsin maajoukkueen puolustukseen. 

Ulf Fredin oli keskeinen hahmo luotaessa Uppsalan Siriuksen suuruudenvuosia 1960-luvulla. Siriuksessa Fredin olikin heti keväällä 1960 mukana loppuottelussa, mutta koki tappion Västerås SK:lle numeroin 3-1. Keväällä 1961 Sirius oli jälleen loppuottelussa, ja nyt tuli mestaruus voitolla Edsbyns IF:stä numeroin 3-1. Samat seurat olivat kevääälä 1962 olivat jälleen loppuottelussa, mutta nyt voitto meni Edsbyns IF:lle numeroin 3-2. Sirius uusi mestaruutensa keväällä 1966 voittamalla ylivoimaisesti Brobergs IF:n numeroin 5-0. Neljännen ja viimeisen Ruotsin mestaruutensa Fredin otti Siriuksessa keväällä 1968 voittamalla loppuottelussa Örebro SK:n luvuin 4-1. Fredin palkittiin molempina voitollisina loppuottelukausina kauden parhaana ruotsalaispelaajana.

## Saavutukset

Puolustajana pelannut Ulf Fredin osallistui viisiin MM-kisoihin ja saavutti hopeaa 1961, 1967 ja 1969 sekä pronssia 1963 ja 1965. Hän pelasi vuosina 1958-1969 yhteensä 45 maaottelua. Vuosina 1967–1968 hän oli maajoukkueen kapteeni.

Ruotsin mestaruuden Fredin voitti Bollnäs GoIF:n riveissä 1956 ja IK Siriuksen riveissä vuosina 1961, 1966 ja 1968.

Vuoden jääpalloilijaksi Fredin valittiin kaksi kertaa: 1966 och 1968. Hänet nimitettiin jääpalloilun Stora grabbariksi #119 ja Ruotsin jääpallon Hall of Fame-joukkoon #8.

## Lähteet
Tammisaaren kaupunginvaltuusto

**Tammisaaren kaupunginvaltuusto** oli Uudenmaan maakunnassa sijainneen Tammisaaren kaupungin ylin päättävä elin. Kaupunginvaltuustossa oli 35 paikkaa. Valtuuston suurin puolue oli Suomen ruotsalainen kansanpuolue, jolla oli hallussaan kaksikymmentä paikkaa valtuuston viimeisellä kaudella 2005–2008. Valtuuston toiminta lakkasi 1. tammikuuta 2009 Tammisaaren yhdistyttyä yhdessä Karjaan kaupungin ja Pohjan kunnan kanssa uudeksi Raaseporin kaupungiksi.

## Koostumus vaaleittain
RKP:llä oli Tammisaaren valtuustossa yksinkertainen enemmistö eli yli puolet paikoista. Puolue sai kuntavaaleissa lähes aina noin 53 prosenttia kaupungin äänistä. Seuraavaksi suurin puolue oli SDP.

Tammisaaren viimeiseen valtuustoon vuoden 2004 kunnallisvaaleissa paikkoja saivat myös Vihreät ja Vårt Ekenäs - Meidän Tammisaari yhteislista.

## Valtuutetut
### Kausi 2005–2008
Tammisaaren viimeiseksi jääneeseen kaupunginvaltuustoon valittiin vuoden 2004 vaaleissa seuraavat jäsenet: (MeTa = Vårt Ekenäs - Meidän Tammisaari)

## Katso myös
*Raaseporin kaupunginvaltuusto

## Lähteet
*
*
*
*
*
*
*
*

### Viitteet
Louis Jean François Lagrenée

**Louis Jean François Lagrenée** (21. tammikuuta 1725, Pariisi, Ranska – 19. kesäkuuta 1805 Pariisi, Ranska) oli ranskalainen taidemaalari, Charles André van Loon oppilas. Hän oleskeli keisarinna Elisabetin kutsusta 1760–1763 Pietarissa, jossa hän oli taideakatemian johtajana. Hän tuli 1781 johtajaksi Ranskan Rooman-akatemiaan ja toimi lopuksi Pariisissa École des beaux-arts’in professorina sekä Louvre-museon konservaattorina. Hän maalasi mytologisia ja historiamaalauksia sekä muotokuvia. Antellin kokoelmissa on kaksi Lagrenéen maalausta.

## Maalauksia

Lagrenee, Louis Jean - The Abduction of Deianeira by the Centaur Nessus - 1755.jpg|*L'Enlèvement de Déjanire* (1755), Louvre.
.Louis-Jean-François Lagrenée, Saint Jean dans l’île de Pathmos. 1758. Lyon, Primatiale Saint-Jean de Lyon. Photo, Jamie Mulherron.jpg|*Saint Jean dans l’île de Patmos* (1758), .
Le Dauphin mourant entouré de sa famille, le duc de Bourgogne lui présente le couronne de l'immortalité, le 20 décembre 1765.jpg|*Le Dauphin mourant* (1767), château de Fontainebleau.
Louis-Jean-François Lagrenée - Marte y Venus, alegoría de la Paz, Jean Paul Getty Museum, 1770.jpg|*Vénus et Mars* (1770), Los Angeles, Gettyn kokoelma.
La lacedemonienne the spartan mother, Louis Jean Francois Lagrenée.jpg|*La mère spartiate* (1770) National Trust for Places of Historic Interest or Natural Beauty. 
Pygmalion and Galatea (Lagrenée).jpg|*Pygmalion et Galatée* (1781), Detroit Institute of Arts.
L'Amour des Arts console la Peinture des écrits ridicules et envenimés de ses ennemis.jpg|*L'Amour des Arts console la Peinture* (1781), Pariisi, Louvre.
La Mort de la femme de Darius.jpg|*La Mort de la femme de Darius* (1785), Pariisi, Louvre.


## Lähteet

## Aiheesta muualla
Rosqvist

**Rosqvist** on seuraavien henkilöiden sukunimi:

* Ewy Rosqvist-von Korff (1929–2024), ruotsalainen ralliautoilija
* Ina Rosqvist (1865–1942), suomalainen lääkäri
* Johan Rosqvist (1859–1940), suomalainen merikapteeni
* Rolf Rosqvist (1932–2016), suomalainen jalkapalloilija
Lars Roberg

**Lars Roberg** (24. tammikuuta 1664 Tukholma – 21. toukokuuta 1742 Uppsala) oli ruotsalainen lääkäri ja luonnontutkija. Hän toimi anatomian ja käytännön lääketieteen professorina Uppsalan yliopistossa vuosina 1697–1740. Robergin aloitteesta perustettiin Uppsalan yliopistollinen sairaala. Vuonna 1718 hän julkaisi Ruotsin ensimmäisen anatomian oppikirjan nimeltä *Lijkrevnings tavlor*.
## Lähteet

## Aiheesta muualla
Uppsalan yliopistollinen sairaala

**Uppsalan yliopistollinen sairaala** () on Ruotsin Uppsalassa sijaitseva alue- ja opetussairaala, joka toimii Uppsalan yliopiston yhteydessä. Se perustettiin Lars Robergin aloitteesta vuonna 1708 nimellä Nosocomium Academicum. Aluksi se oli pieni opetusyksikkö, mutta vuonna 1867 yliopisto, lääni ja kaupunki rakensivat yhdessä modernin sairaalan.

## Lähteet

## Aiheesta muualla

* Sairaalan verkkosivut
Karl Erik Olsson

**Karl Erik Olsson** (23. helmikuuta 1938 Helsingborg – 23. tammikuuta 2021) oli ruotsalainen maanviljelijä ja keskustalainen poliitikko. Hän toimi Ruotsin keskustanuorten puheenjohtajana vuosina 1971–1974, valtiopäiväedustajana 1976–1979 ja 1985–1991, maatalousministerinä 1991–1994 ja meppinä 1995–2004.

Olsson kuoli lyhyen sairastelun jälkeen 82-vuotiaana tammikuussa 2021.
## Lähteet

## Aiheesta muualla

* Euroopan parlamentti
* Ruotsin valtiopäivät
Stig Sæterbakken

**Stig Sæterbakken** (4. tammikuuta 1966 Lillehammer – 25. tammikuuta 2012 Lillehammer) oli norjalainen kirjailija. Hänen esikoisteoksensa, runokokoelma *Flytende paraplyer* ilmestyi vuonna 1984. Runojen lisäksi hän julkaisi romaaneja ja esseitä sekä toimi Norsk Litteraturfestivalin ohjelmapäällikkönä vuosina 2006–2009. Hän vetäytyi tehtävästä kutsuttuaan puhujaksi holokaustin kiistäjä David Irvingin, mikä oli johtanut arvosteluryöppyyn. Sæterbakken teki itsemurhan vuonna 2012.
## Bibliografia

* *Flytende paraplyer* (1984)
* *Sverdet ble til et barn* (1986)
* *Vandrebok* (1988)
* *Incubus* (1991)
* *Det nye testamentet* (1993)
* *Estetisk salighet* (1994)
* *Siamesisk* (1997)
* *Selvbeherskelse* (1998)
* *Sauermugg* (1999)
* *Det onde øye* (2001)
* *Kapital* (2003)
* *Besøket* (2006)
* *Usynlige hender* (2007)
* *Ja.Nei.Ja* (2009)
* *Ikke forlat meg* (2009)
* *Dirty Things* (2010)
* *Gjennom natten* (2011)
* *Det fryktinggytende* (2011)
* *Umuligheren av å leve* (2011)
* *Ikke noe av dette handler om meg* (2016, postuumisti)

## Lähteet

## Aiheesta muualla
Vehmaan kunnanvaltuusto

**Vehmaan kunnanvaltuusto** on Varsinais-Suomen maakunnassa sijaitsevan Vehmaan kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 21 paikkaa, joista kymmenen on keskustan hallussa valtuustokaudella 2025–2029.

Kunnanvaltuuston puheenjohtaja on Simo Virtanen (sd.), varapuheenjohtaja on Mika Munkki (kesk.), toinen varapuheenjohtaja on Meiri Ahtiainen (liik.) ja kolmas Mikko Fagerström (ps.).

## Koostumus vaaleittain
Perinteisesti suurin puolue Vehmaalla on ollut keskusta noin 35–40 prosentin kannatuksellaan. Vuoden 2025 kuntavaaleissa puolueen kannatus oli miltei 44 prosenttia.

Vuonna 2021 Liike Nyt ylsi Vehmaan toiseksi suurimmaksi puolueeksi 19 prosentin kannatuksella ja sai neljä valtuustopaikkaa. Vuonna 2025 toiseksi eniten ääniä sai sosiaalidemokraatit (noin&nbsp;14 % äänistä), joka riitti kolmeen paikkaan; saman määrän paikkoja saavuttivat myös vasemmistoliitto ja kokoomus.

## Valtuutetut
### Kausi 2025–2029
Vuoden 2025 kuntavaaleissa Vehmaalla oli ehdokkaita 35. Vaaliliitossa olivat sosiaalidemokraatit ja vasemmistoliitto sekä kokoomus ja Liike Nyt. Valitun valtuuston keski-ikä on 53,9 vuotta.

Vehmaan kunnanvaltuustoon valittiin vaaleissa seuraavat jäsenet kaudelle 2025–2029:

### Kausi 2021–2025
Vuoden 2021 kuntavaaleissa Vehmaalla oli 49 ehdokasta. Suurimman tappion Vehmaalla koki keskusta, jonka kannatus putosi 6,5 prosenttiyksikköä edellisistä kuntavaaleista. Tämä johti kahden valtuustopaikan menetykseen. Voittajiin kuuluu ensimmäistä kertaa kuntavaaleissa ehdokkaita asettanut Liike Nyt, joka sai Vehmaalla 19,4 prosenttia äänistä ja neljä valtuustopaikkaa. Valitun valtuuston keski-ikä oli noin 49 vuotta.

Vaaliliitossa olivat sosiaalidemokraatit ja vasemmistoliitto sekä perussuomalaiset ja kokoomus. Vehmaan kunnanvaltuustoon valittiin vaaleissa seuraavat jäsenet kaudelle 2021–2025:

### Kausi 2017–2021
Vuoden 2017 kuntavaaleissa Vehmaalla vaaliliitossa olivat sosiaalidemokraatit ja vasemmistoliitto. Vehmaan kunnanvaltuustoon valittiin vaaleissa seuraavat jäsenet kaudelle 2017–2021:

## Lähteet
*
*
*
*
*
*
*
*

### Viitteet
Dag Vag

**Dag Vag** oli ruotsalainen vuonna 1977 perustettu rockyhtye. Sen keulahahmona toimi laulaja-basisti Stig Vig (oik. Per-Åke Odeltorp). Yhtye lopetti toimintansa hänen kuoltuaan vuonna 2012. Dag Vag julkaisi esikoisalbuminsa vuonna 1978 ja oli 1980-luvun alussa Ruotsin suosituimpia yhtyeitä. Se hajosi vuonna 1983 mutta teki paluun ensin 1990-luvun alussa ja toisen kerran vuonna 2007.
## Albumeita
* *Dag Vag* (1979)
* *Palsternacka* (1980)
* *7 lyckliga elefanter* (1982)
## Lähteet

## Aiheesta muualla
Thaimaan edustajainhuone

**Thaimaan edustajainhuone** (, *Sapha Phuthaen Ratsadon*) on Thaimaan kaksikamarisen kansalliskokouksen alahuone. Se koostuu 500 jäsenestä, jotka valitaan vaaleilla neljän vuoden välein. Edustajainhuone käyttää lainsäädännöllistä valtaa yhdessä ylähuoneen eli 200-paikkaisen senaatin kanssa. Senaatti ei normaalisti osallistu tavallisten lakien säätämiseen, mutta voi estää niiden voimaantulon. Perustuslain muutokset pitää hyväksyttää myös senaatissa. Kuningas voi hajottaa parlamentin ja palauttaa lakiehdotukset kertaalleen edustajainhuoneeseen.

Vaaleissa on käytössä sekavaalitapa, jossa 100 edustajaa valitaan suhteellisella vaalilla ja loput enemmistövaalilla. Äänioikeusikäraja on 18 vuotta ja ehdolleasettumisikäraja 25 vuotta. Äänestäminen on pakollista.

Kuningas Rama X hajotti syksyllä 2025 parlamentin pääministeri Anutin Charnvirakulin pyynnöstä. Uudet vaalit järjestetään 8. helmikuuta 2026.
## Lähteet

## Aiheesta muualla

* Paramentin verkkosivut
Gerhard Ludvig Lahde

**Gerhard Ludvig Lahde** (1765–1833) oli saksalais-tanskalainen kuparipiirtäjä. Hän tuli 1787 kultasepänoppilaana Kööpenhaminaan, jossa hän kävi taideakatemian. Hän teki runsaasti muotokuvia, ajankuvauksia ja maisemia, osaksi itsenäisesti, osaksi Christoffer Wilhelm Eckersbergin ja muiden piirustusten mukaan.

## Kuvia

Gerhard Ludvig Lahde - Portræt af Jacob Rahbek.png|Jacob Rahbek
Gerhard Ludvig Lahde - Portræt af Anna Rahbek, née Olrog.png|Anna Rahbek, s. Olrog
G L Lahde Spekhöker.jpg|*Spækhøker*-kauppias


## Lähteet

## Aiheesta muualla

* Lahde, Gerhard Ludvig, Nordisk familjebok
Gerard de Lairesse

**Gérard de Lairesse** (1641–1711) oli hollantilainen taidemaalari ja etsaaja. Hän oli syntyisin Liègestä ja työskenteli pääasiassa Amsterdamissa. Hän maalasi muotokuvia ja mytologisia, allegorisia ja historiamaalauksia. Hänen tyylinsä on saanut vaikutteita Nicolas Poussinista, ja häntä kutsuttiinkin ”hollantilaiseksi Poussiniksi”.

Lairessen menetti näkönsä, ja hän keskittyi 1700-luvulla antamaan taideluentoja. Hänen poikansa kokosi puheista teoksen, jonka ensimmäinen painos julakistiin 1701 nimellä *Grondlegginge der teekenkunst*. Laajenettu painos julkaistiin 1707 nimellä *Het groot schilderboek*. Teos levisi ympäri Eurooppaa, ja se oli edistämässä uusklassismin nousua. Lairesse kannatti jyrkkää akateemista taideilmaisua ja antiikin ja luonnon kopioimista. Hän myös piti taiteen tärkeimpinä kohteina historiallisia, allegorisia ja mytologisia aiheita eikä arvostanut yhtään aikansa realistisia taiteilijoita.

Lairessea arvostettiin aikanaan paljon, ja hän teki usein töitä rikkaalle porvaristolle. Hänen työnsä menivät koko 1700-luvun ajan hyvin kaupaksi, ja niitä myytiin korkeaan hintaan. Lairessen arvostus kuitenkin romahti 1800-luvun aikana. Realismin kaudella hänen töitään alettiin pitää pinnallisina, ja impressionistit alkoivat vastustaa voimakkaasti kaikkea akateemista taidetta. *[[Tietosanakirja (1909)|Tietosanakirjan]]* mukaan hänen töissään on akateemista teennäisyyttä ja elottomuutta, ja sen mukaan hänen tuotannostaan näkyy, että Alankomaiden taiteen loistokausi alkoi tuolloin olla ohi.

## Teoksia

Gerard de Lairesse - De Parnassus - Gal.-Nr. 1233 - Staatliche Kunstsammlungen Dresden.jpg|Parnasso
1672 Gérard de Lairesse - Allegory of the Freedom of Trade.jpg|Allegoria: Kaupan vapaus
Gerard de Lairesse - Self-Portrait Uffizi.jpg|Omakuva


## Lähteet

## Aiheesta muualla
Erkki Väisänen

**Erkki Johannes Väisänen** (s. 28. syyskuuta 1938 Oulu) on suomalainen psykiatrian emeritusprofessori.

Väisänen syntyi kirvesmies Erkki Eenok Väisäsen ja Meeri Katariina Rekilän perheeseen. Hänen puolisonsa 1960–1972 oli Lea Lumikki Nauska. Vuonna 1976 Väisänen avioitui psykiatri Leena Marjatta Sairasen kanssa. Väisänen tuli ylioppilaaksi Merikosken yhteislyseosta 1958 ja valmistui Oulun yliopistosta lääketieteen lisensiaatiksi 1965. Lääketieteen ja kirurgian tohtoriksi hän väitteli siellä 1975 ja sai erikoislääkärin pätevyyden psykiatriassa 1969 ja psykoterapiassa 1996. 

Väisänen oli Oulun yliopistossa psykiatrian dosentti 1976–1980 ja apulaisprofessori ja professori 1980–2001. Oulun yliopistollisessa sairaalassa hän oli psykiatrian ylilääkäri 1970–2001. Väisäsellä on myös ollut useita asiantuntija- ja luottamustehtäviä. Hän on julkaissut tutkimuksia muun muassa epidemiologiasta, sosiaalipsykiatriasta ja perheterapiasta.

## Lähteet
Ewy Rosqvist-von Korff

**Ewy Rosqvist-von Korff** (o.s. *Jönsson*; 3. elokuuta 1929 Stora Herrestad – 4. heinäkuuta 2024) oli ruotsalainen ralliautoilija. Hän voitti naisten Euroopan mestaruuden vuosina 1959 ja 1961. Vuonna 1962 Rosqvist voitti kartanlukijansa Ursula Wirthin kanssa argentiinalaisen Gran Premio -kestävyysajon. Kuusipäiväisen vaikeissa olosuhteissa ajetun kilpailun 257 osallistujasta vain 43 pääsi maaliin. Naisten voitto miesvaltaisessa kilpailussa herätti paljon huomiota. Rosqvist oli oppinut auton käsittelyä työskennellessään eläinlääkärinä ja siementäjänä maaseudulla. Moottoriurheiluun hän tutustui miehensä Yngve Rosqvistin kautta. Hän kilpaili ensin Volvolla, mutta siirtyi vuonna 1962 Mercedes-Benzille.

Rosqvist erosi ensimmäisestä miehestään ja meni vuonna 1964 naimisiin Mercedes-Benzin moottoriurheilujohtajan, paroni Alexander von Korffin kanssa. Tämä kuoli vuonna 1977, ja joitakin vuosia myöhemmin Rosqvist muutti takaisin Ruotsiin uuden kumppaninsa Karl-Gustav Svedbergin kanssa. Vanhoilla päivillään Rosqvist toimi Mercedes-Benz-museon oppaana.
## Lähteet

## Aiheesta muualla
Kivisilta (asuinalue)

**Kivisilta** on rakentuva asuinalue, joka sijaitsee Keravalla Ylikeravan kaupunginosassa. Kivisillassa on omakoti-, rivi- ja kerrostaloja. Asuinalueesta noin 54&nbsp;% koostuu puistoista ja virkistysalueista.

Alue rajautuu idässä Lahden moottoritiehen, ja alueen läpi virtaa Keravanjoki. Alue on saanut nimensä joen ylittävästä vanhasta Kivisillasta. Asuinalueen eteläosassa sijaitsee Keravan kartano.

## Lähteet
Ei ja Eipt

**Ei** ja **Eipt** olivat VR:n sinisiä vaunuja. Ei oli muunnettu sinisistä 1. ja 2. luokan vaunuista, johon oli lisätty IC-vaunujen penkit alkuperäiseen ensimmäiseen luokkaan. 

Eipt-vaunut olivat myös muunnoksia 1-luokan vaunuista (esimerkiksi Ci ja Eht), ja niissä oli IC-vaunujen penkit. Yksi Eipt-vaunu on hylätty Junakulttuuriyhdistyksen romuletkassa vandalisoituna Kouvolassa.

## Lähteet
Lalande

**Lalande** tarkoittaa muun muassa seuraavia:

## Sukunimi
* Jérôme Lalande (1732–1807), ranskalainen tähtitieteilijä
* Kevin Lalande (s. 1987), kanadalais-valkovenäläinen jääkiekkomaalivahti

## Muut
* FS Lalande (1889), Ranskan laivaston Troude-luokan panssarikansiristeilijä
* 9136 Lalande (4886 T-1), keskikokoinen päävyöhykkeen asteroidi
* Lalande 21185, punainen kääpiötähti
Saint-Michel-d'Halescourt

**Saint-Michel-d'Halescourt** on kunta Pohjois-Ranskassa Seine-Maritimen departementissa Normandian alueella. Se sijaitsee noin 63 kilometriä Dieppen kaupungista kaakkoon.

Saint-Michel-d'Halescourtin maisemaa hallitsee kaksi elementtiä. Toinen on 237 metriä korkea kukkula, joka reunustaa Pays de Brayn aluetta, ja toinen on laakso, joka erottaa Normandian Picardiasta. Kunnan keskustassa oleva Saint-Michelin kirkko on peräisin 1100- ja 1200-luvuilta. Kirkko on rakennettu paikallisesta harmaasta kivestä, jota on louhittu läheisistä louhoksista. Kirkkoon on tehty muutostöitä luultavasti 1500- ja 1600-luvuilla.

## Lähteet

## Aiheesta muualla